Frankryk se pres. François Hollande en die sekretaris-generaal van die Verenigde Nasies (VN), Ban Ki-moon, het die week 150 wêreldleiers in Parys vir die VN-spits­beraad oor klimaatsverandering verwelkom.
Breë Paryse hoofweë, wat gewoonlik stampvol motoriste is, was Maandag afgekordon om plek te laat vir die aankoms van pres. Barack Obama en 150 ander wêreldleiers na die beraad.